Actualment en Xiloca se charra lo castellán rechional d'Aragón, con substrato lingüistico provinient de l'aragonés que se charró en la Edat Meya en las comunidatz de la muga suroccidental de lo Reino d'Aragón. Lo lexico aragonés d'intrés etnografico de Xiloca se conoix relativament bien por figurar las localidatz de Barrachina, Bello, Ferreruela de la Uerba, Nogueras, Torrillo y Villar d'el Salz en l'ALEANR con las siglas Te 104, Te 103, Te 101, Te 100, Te 301 y Te 303. La revista Xiloca tamién ha publicau estudios sobre vocabulario local y articlos de tematica medieval con apendices documentals que amuestran l'aragonés que s'escribiba en esta comarca en la Edat Meya.